Hej Bolius

Min mand og jeg er ved at købe et rækkehus. Huset er på 91 m2, 5 år gammelt, bygget i et plan med flad tag.  
  
 Det er et selskab (ikke privatperson), der sælger rækkehuset, og de ønsker ikke at udarbejde tilstandsrapport eller lave ejerskifteforsikring.  
  
 Hvordan er vi stillet juridisk og garantimæssigt, når vi ikke har tilstandsrapport eller ejerskifteforsikring?  
 Hvad gør vi, hvis der opstår problemer fx med taget efter nogle år?  
  
 mvh Pia


Hvis sælger er firma der ikke tilbyder ejerskifteforsikring - hvordan er vi så stillet hvis der er fejl eller mangler?
Hej Pia

Reelt er det jo ikke et lovkrav, at der skal udarbejdes en tilstandsrapport, og ej heller at der skal tegnes en ejerskifteforsikring. Men, så er det dog sådan at sælger har et 10 årligt ansvar for (skjulte) fejl og mangler.

Men her skal man jo passe på, for hvis dette firma så bare lukker efter salget, så er der INGEN at komme efter og INGEN at rette sig mod, i tilfælde af svigt, samt fejl og mangler.

Så kort fortalt, det kan jeg ikke anbefale jer!

Når man køber et nybygget hus, så får man heller ikke en ejerskifteforsikring, men der tegnes der så en Byggeskadeforsikring, som også er 10 årlig. Andre gange kan man aftale med entreprenøren, at de har 10 års garanti. Det har de normalt, kan man sige. Men denne “garanti” er jo ikke mere værd, da firmaet alle dage kan lukke ned. Derfor kan man så få stillet en økonomisk sikkerhed i form af en sikkerhedsstillelse. 

Ved andre byggearbejder skal denne sikkerhedsstillelse typisk være 10 % af entreprisesummen frem til 1 års gennemgang og derfra 2 % frem til det 5 år.

En lignende løsning kunne man måske forestille sig her?

Sikkerhedsstillelsen gives en af garantistiller på vegne af byggefirmaet.

I skal selvsagt tænke jer rigtig grundigt om her, og så skal I selvfølgelig have en advokat ind over dette huskøb!

Held og lykke med det.

